เอ็กซิมแบงก์ทำกำไร6เดือนแรกกว่า300ล.
เอ็กซิมแบงก์ เผย ทำกำไร 6 เดือนแรกกว่า 300 ล้านบาท เตรียทเบนเข็มหนุนลุยปล่อยกู้หนุนเอสเอ็มอีมากขึ้น
4 ส.ค. 2554

เอ็กซิมแบงก์ เผย ทำกำไร 6 เดือนแรกกว่า 300 ล้านบาท เตรียทเบนเข็มหนุนลุยปล่อยกู้หนุนเอสเอ็มอีมากขึ้น
นายคนิสร์ สุคนธมาน กรรมการผู้จัดการธนาคารเพื่อการส่งอกและนำเข้าแห่งประเทศไทย ( ธสน. ) หรือ เอ็กซิมแบงก์ เปิดเผยถึงผลการดำเนินงานในช่วงครึ่งแรกของปี 2554 ว่า  ธนาคารมีกำไรสุทธิ 301 ล้านบาท เพิ่มขึ้น 106 % เมื่อเทียบกับช่วงเดียวกันของปีก่อน โดยเชื่อว่าจะสามารถทำได้ตามเป้าหมายทั้งปีที่ 600 ล้านบาท โดยมียอดสินเชื่อคงค้าง6.11 หมื่นล้านบาท เพิ่มขึ้น 13.31%  โดยส่วนใหญ่เป็นการขยายสินเชื่อทั้งระยะสั้นและยาวที่ยอดอนุมัติสินเชื่อเพิ่มใหม่ถึง 2.04 หมื่นล้านบาทหรือเพิ่มขึ้นถึง 223.18 %  และมียอดหนี้ที่ไม่ก่อให้เกิดรายได้หรือ เอ็นพีแอล 3,174 ล้านบาท คิดเป็น 5.15 %  ของยอดสินเชื่อคงค้าง  
ด้านการรับประกันการส่งออกในช่วง 6 เดือนแรก มียอดแจ้งรับประกันการส่งออก 6.63 หมื่นล้านบาท เพิ่มขึ้น 50.43%  แต่มีวงเงินที่อนุมัติเพิ่มใหม่เพียง 2,131 ล้านบาท ลดลง 39.68 %  อย่างไรก็ดีวงเงินภาระผูกผันการรับประกันทั้งหมดอยู่ที่ 4.52 หมื่นล้านบาท เพิ่มขึ้น 59.72 % สาเหตุที่วงเงินอนุมัติเพิ่มใหม่ลดลงเพราะการปล่อยสินเชื่อเอสเอ็มอี มีวงเงินปล่อยสินเชื่อต่อรายน้อยกว่าผู้ประกอบการรายใหญ่
นอกจากนี้ ธนาคารจะดำเนินการตามนโยบายของรัฐบาล เรื่องการสนับสนุนผู้ประกอบการรายขนาดกลางและขนาดย่อมหรือเอสเอ็มอี โดยในครึ่งปีแรกธนาคารได้อนุมัติสินเชื่อให้ผู้ส่งออกเอสเอ็มอี 8,684 ล้านบาท คิดเป็น 43 % ของวงเงินสินเชื่อทั้งหมด 2.04 หมื่นล้านบาท  โดยธนาคารจะมีโครงการอบรมหลักสูตรเพื่อเตรียมความพร้อมให้กับผู้ส่งออกรายย่อยมากขึ้นด้วย